Delfani

**Delfani**, ili Delfanci, ne mešati sa Delfici, Delfi (osobe ili mesta sa tim imenom, čiji se stanovnici isto tako zovu) ni sa delfinima, morskim sisarima, bili su inteligentna rasa prepoznatljiva po nosevima kao naši morski slonovi, koje su mogli da izduju kao balone, i po krljuštima na udovima, sa kandžama.

Poreklom su iz Delfanijskog Sistema, po kome su i dobili ime, sa nespecifikovane planete.

￼

## **Izgled i narav**

Na licu su im bile prepoznatljive izduvene usne, koje su odavale status svakoga od njih, jer su ih bušili i ukrašavali po svakom važnom događaju. I gorepomenute mehove. Koji su bili dlakavi i osetljivi. Ravni kada nisu u upotrebi, a izduveni kada bi se oglašavali za boj, ili pri ozbiljnijem razgovoru, ili... Parenju.

Imali su i debeo vrat, i uopšte su bili....nabijeni, manje više zdepasti. Na nogama su bili brzi a ruke su im služile kao oštro oružje opasnije od većine oštrih kovanih sečiva. Jedva da su im bile funkcionalne za bilo šta drugo, ali da, imali su palčeve.

## **Društvo**

Dolazili su iz Delfanijskog Sistema, ne zna se tačno koja od tih je prvobitna planeta, ne pamte ni oni.

Po plemenima su se delili i po kastama različnim po nausnicama, ne naušnicama, nego minđušama na usnama, koje su kačili po raznim događajima. Barem za jednog od njih, Mis Ora, se zna da je stavljao ukrasne slike svaki put kada bi pobedio nekog protivnika (kasnije mu je nekoliko njih otrgao sa usana Kale iz kriminogene familije Longa, na zatvorskoj barži "Čistka" 1. PBJ godine, gde su robijali, zbog čega ga je Mis ubio, doduše tek posle kada je postao zombi). Alke su pravile metalni zvuk kada bi govorio, toliko puno ljudi je ubio. U zatvoru je oformio bandu, "Delfanske Njuške". Jezik, a naročito kada su bili raspoloženi, i kada se mogao razaznati ispod zveckanja, zvučao je kao kada baciš kamenčić žabicu, pljesak i bućkanje. Ponekad kao palacanje. Ali su pričali i Galaktički Opšti jezik, Bejzik jezik. Imali su i alfabet.

## **Istorija**

Delfanijski Sistem se nalazio u Izjuen Sektoru, u Središnjem Prstenu. Stranci su doprli do njih tek 4.000. PBJ. Već 44 godina kasnije ceo sistem je pao pod Revanovo Carstvo. I tako je ostalo par milenijuma. Oko 1,004. PBJ, region je preuzela Galaktička Republika. Pa zatim Imperija, a 9. NBJ, rešili su da ostanu u Graničnim Regijama, koje su bile granične ne samo po položaju, nego i po neopredeljenosti. Između Republike i Ostataka Carstva. Ali već do 137. NBJ potpali su još pod jedno, novo Carstvo, Krajtovu Imperiju.

Do 1. PBJ, mnogi Delfani su bili zatvoreni na Imperijalnoj zatvorskoj barži . Banda Delfanske Njuške je bila jedna od uticajnijih bandi tamo, koja je vodila sve poslove unutra. Te iste godine Mis Or se je uzdigao do samog vrha bande. Iako je bio razrok i žmirkao, svi su ga se plašili, jer je kružila legenda da mu to nije genetski, nego ostalo kao ratna posledica. Bio je jako poštovan, malo je previše reći voljen vođa. Pratili su ga bespogovorno. Međutim, snašla ga je neka nepoznata bolest. Pa je u trenutku ugroženosti napao zloglasnu braću Oroza i Kalea Longu. Kale mu je počupao usnicu, i uboo ga nožem s leđa. Tačnije u mali mozak. Ali se Mis povampirio, tačnije pozombio, i našao braću na "Vektoru". Kaleta je ubio ali ga je Oroz Longa povukao za sobom u smrtnu provaliju. Oroz je preživeo. Sleteo je na lebdelicu.